b'\n_START_ARTICLE_\nBarrikadetiden\n_START_PARAGRAPH_\nBarrikadetiden (lettisk: Barik\xc4\x81\xc5\xbeu laiks) er en historisk begivenhed til forsvar for Republikken Letlands genvundne selvst\xc3\xa6ndighed proklameret den 4. maj 1990, en begivenhed der blev organiseret i hovedstaden Riga samt andre byer i Letland fra den 13. januar til den 27. januar 1991. I sin bredeste forstand benyttes begrebet om perioden helt frem til den 21. august 1991, hvor det sidste angreb p\xc3\xa5 barrikaderne af OMON-s\xc3\xa6renheder fandt sted._NEWLINE_Barrikadetidens forsvareres ikke-voldelige modstand gav ikke alene OMON-s\xc3\xa6renhederne modstand, men omst\xc3\xb8dte ogs\xc3\xa5 med bred international opbakning den \xc3\xb8verste sovjetiske ledelses beslutning om at indf\xc3\xb8re undtagelsestilstand og inds\xc3\xa6tte regul\xc3\xa6re sovjetiske milit\xc3\xa6renheder fra Vitebsk. I alt syv personer omkom under barrikadetiden i forbindelse med OMON-s\xc3\xa6renhedernes overfald. Siden januar 1996 er mere end 30.000 barrikadedeltagere blevet udm\xc3\xa6rket med Barrikadedeltagernes Erindringsmedalje.'